
Abstract
The paper is focused on research in the field of motivation and self-
-regulation of learning of primary school students in subjects with a technical focus. In the first stage of self-regulation of learning, we pay attention to student's relationship to technical education. We used the theory of self-determination by Richard M. Ryan and Edward L. Deci. Thus, we gained an overview of the nature of student motivation for this subject. We consider the most important finding to be the positive motivation of students for technical education.
Keywords: Self-regulation. Motivation. Self-determination. Technical education.
Úvod
Predmetu pracovné vyučovanie sa na základných školách venuje malá pozornosť, ako zo strany štátu (nízka časová dotácia v rámci Rámcového učebného plánu – 1 h. týždenne v 3. ročníku a 1 h. vo 4. ročníku ZŠ), tak aj zo strany učiteľov (často učitelia tieto hodiny využívajú na doučovanie tzv. hlavných predmetov. Vzhľadom na súčasnú situáciu (COVID 19) už ministerstvo SR avizuje, že v budúcom školskom roku vzdelávacia oblasť Človek a svet práce nebudú prioritou vzdelávania. Podľa nášho názoru je technika významnou súčasťou ľudskej kultúry, vždy bola úzko spätá s tvorivou pracovnou činnosťou človeka. Človek bol, je a bude hlavným iniciátorom akýchkoľvek technologických inovácií a zmien, ktoré stále intenzívnejšie vstupujú do jeho profesionálneho i súkromného života. (Martin, 2018) 
[bookmark: _Hlk77422186][bookmark: _Hlk77422127][bookmark: _Hlk77422239]Technika ovplyvňuje naše postoje, hodnoty, psychické a fyzické zdravie, konanie a životný štýl. Štáty EU venujú veľkú pozornosť technickému vzdelávaniu. Pri tvorbe aktuálnych vzdelávacích programov vychádzajú z odporúčania Rady Európy (2006), ktorá určila hlavný strategický cieľ: vytvoriť také vzdelávacie programy, aby sa Európska únia vyznačovala dynamickou a bola konkurencie schopnou ekonomikou sveta. Viacerí autori v posledných rokoch upozorňujú, že je potrebné zvýšiť záujem žiakov o štúdium prírodo-vedných a technických odborov, rozvíjať ich vedecko-technické kompetencie, zaistiť všetkým žiakom prístup k informačným a komunikačným technológiám, zlepšiť prípravu učiteľov pre prírodovedné a technické vzdelávanie a upevniť väzbu medzi svetom práce a výskumom (Kozík a kol., 2013; Dostál, 2015; Dostál a Prachagool, 2016; Huľová, 2019). Aj nás to viedlo k pozornejšiemu sústredeniu našich výskumných aktivít na hlbšiu analýzu prípravy študentov na výučbu pracovného vyučovania. Zaujímala nás aj vedomostná, ale hlavne motivačná stránka prípravy. Našim cieľom bolo hľadať stratégie vzdelávania, ktoré odstránia zablokovanie pracovnej pamäte študentov. Tieto vzdelávacie stratégie sme sa snažili hľadať vo výskumnom kontexte (Částková, Kropáč a Plischke, 2016; Částková, 2018; Huľová, 2020). Matematická a vedecko-
-technická gramotnosť absolventov je citlivo vnímaná aj trhom práce. Bez matematiky, prírodných vied a techniky nedosiahneme výrazný pokrok v ekonomike.
Ciele technického vzdelávania na primárnom stupni ZŠ
Technické vzdelávanie v základnej škole je zaradené do vzdelávacej oblasti Človek a svet práce. Na primárnom stupni je vytvorených päť tematických okruhov (materiály a ich vlastnosti, konštruovanie, užívateľské zručnosti, technológie výroby, remeslá a profesie). Pozornosť žiakov sa zameriava...

